РЕГЛАМЕНТ (ЕС) 2019/1015 НА КОМИСИЯТА

от 20 юни 2019 година

за изменение на приложения II и III към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от аминопиралид, каптан, циазофамид, флутианил, крезоксим-метил, ламбда-цихалотрин, мандипропамид, пираклостробин, спиромезифен, спиротетрамат, тефлубензурон и тетраконазол във или върху определени продукти

(текст от значение за ЕИП)

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 14, параграф 1, буква а) от него,

като има предвид, че:

(1) Максимално допустимите граници на остатъчни вещества („МДГОВ“) за каптан, циазофамид, крезоксим-метил, ламбда-цихалотрин, пираклостробин и тефлубензурон са определени в приложение II към Регламент (ЕО) № 396/2005. МДГОВ за аминопиралид, мандипропамид, спиромезифен, спиротетрамат и тетраконазол са установени в част А на приложение III към посочения регламент. За флутианил няма конкретно определени МДГОВ и веществото не е включено в приложение IV към посочения регламент, така че се прилага стойността по подразбиране от 0,01 mg/kg, предвидена в член 18, параграф 1, буква б) от същия регламент.

(2) В рамките на процедура по разрешаването на употребата на продукт за растителна защита, съдържащ активното вещество аминопиралид, при ечемик, просо, овес, ръж и сорго бе подадено заявление в съответствие с член 6, параграф 1 от Регламент (ЕО) № 396/2005 за изменение на съществуващите МДГОВ.

(3) По отношение на каптан такова заявление бе подадено за червени боровинки и хмел. По отношение на циазофамид такова заявление бе подадено за картофи, домати и тиквови. По отношение на крезоксим-метил такова заявление бе подадено за продукти от животински продукти вследствие на употребата на активното вещество при фуражи. По отношение на ламбда-цихалотрин такова заявление бе подадено за целина, резене, соя, слънчогледово семе и ориз. По отношение на мандипропамид такова заявление бе подадено за червено цвекло, репички, карфиол, брюкселско зеле, дълголистна цикория/италианска цикория/индустриална цикория, грах (без шушулки) и артишок/ангинарии/кардун. По отношение на пираклостробин такова заявление бе подадено за цитрусови плодове, трапезно грозде, цветно зеле, зеле, марули и салатни растения, спанак и подобни листни зеленчуци, артишок/ангинарии/кардун, праз и соя. По отношение на спиротетрамат такова заявление бе подадено за други малки плодове и ягодоплодни култури, киви, чесън, резене и ревен. По отношение на тетраконазол такова заявление беше подадено за райска ябълка, ленено семе и маково семе.

(4) В съответствие с член 6, параграфи 2 и 4 от Регламент (ЕО) № 396/2005 бяха подадени заявления за допустимост на вноса за мандипропамид, използван в Нигерия и Камерун при какао на зърна, за пираклостробин, използван в Индонезия при ориз, в Бразилия при кафе на зърна, пасионфрут и ананаси, както и в Съединените щати при виржинска хурма и захарна тръстика, за спиромезифен, използван в Бразилия при кафе на зърна, и за тефлубензурон, използван в Бразилия при грейпфрути и мандарини. Заявителите твърдят, че разрешените видове употреба на посочените вещества при тези култури в изброените държави са довели до стойности на остатъчни вещества, които превишават посочените в Регламент (ЕО) № 396/2005 МДГОВ, и че е необходимо определянето на по-високи МДГОВ, за да се избегнат пречките пред търговията при вноса на посочените култури.

(5) В съответствие с член 8 от Регламент (ЕО) № 396/2005 посочените заявления бяха подложени на оценка от съответните държави членки и докладите за оценка бяха изпратени на Комисията.

(6) Европейският орган за безопасност на храните („Органът“) направи оценка на заявленията и на докладите за оценка, като обърна специално внимание на рисковете за потребителите, а когато е приложимо — и за животните, и даде обосновани становища по предложените МДГОВ (2). Той изпрати становищата си до заявителите, до Комисията и до държавите членки, като ги направи обществено достъпни.

(7) По отношение на каптан заявителят представи информация, която не беше налична преди това по време на прегледа, извършен в съответствие с член 12 от Регламент (ЕО) № 396/2005, а именно валидиран метод за анализ за матрици с високо водно и киселинно съдържание, и предприе действия, за да да могат да бъдат закупувани референтните стандарти за 3-OH THPI и 5-OH THPI.

(8) По отношение на циазофамид заявителят представи такава липсваща по-рано информация относно условията на съхранение в съоръжение за замразяване.

(9) По отношение на крезоксим-метил заявителят представи ново проучване на стабилността при съхранение за продукти от животински продукти, за да се докаже валидността на изследването с хранене при преживни животни.

(10) По отношение на пираклостробин заявителят представи липсващите изпитвания за остатъчни вещества при трапезно грозде и валидиран метод за анализ за кафе на зърна. Представените данни по отношение на употребата на пираклостробин при виржинска хурма, спанак и подобни листни зеленчуци и захарна тръстика бяха недостатъчни за определяне на нови МДГОВ. Що се отнася до употребата на това активно вещество при къдрава листна ендивия, Органът препоръча да не се повишава съществуващата МДГОВ, тъй като не може да бъде изключен рискът за потребителите.

(11) По отношение на ламбда-цихалотрин Органът стигна до заключението, че представената информация не е достатъчна, за да подкрепи употребата в ЕС при соя и слънчогледово семе. Той препоръча МДГОВ за соя и слънчогледово семе да се определят съответно на 0,05 mg/kg и 0,2 mg/kg, което съответства на съществуващите максимално допустими граници на остатъчни вещества по Кодекс алиментариус (CXL). Тези МДГОВ по Кодекс алиментариус са безопасни за потребителите в Съюза (3).

(12) По отношение на тетраконазол Органът препоръча повишаване на МДГОВ за мазнини от домашни птици и птичи яйца вследствие на употребата на това активно вещество при фуражи.

(13) По отношение на всички останали заявления Органът стигна до заключението, че са изпълнени всички изисквания във връзка с данните и че поисканите от заявителите изменения на МДГОВ са приемливи с оглед на безопасността на потребителите въз основа на оценка на експозицията на потребителите за 27 конкретни групи европейски потребители. Органът взе предвид най-актуалната информация относно токсикологичните свойства на веществата. Не бе установен риск от превишаване на допустимата дневна доза или на острата референтна доза нито при дългосрочна експозиция на посочените вещества чрез консумация на всички хранителни продукти, които биха могли да ги съдържат, нито при краткосрочна експозиция, дължаща се на прекомерна консумация на съответните продукти.

(14) В контекста на одобряването на активното вещество флутианил в обобщеното досие бе включено заявление за МДГОВ в съответствие с член 8, параграф 1, буква ж) от Регламент (ЕО) № 1107/2009 на Европейския парламент и на Съвета (4). Това заявление беше подложено на оценка от съответната държава членка съгласно член 11, параграф 2 от посочения регламент. Органът направи оценка на заявлението и представи заключението си относно партньорския преглед на оценката на риска от употребата на активното вещество като пестицид, в което заключение той препоръчва установяването на стойности на МДГОВ, обхващащи представителните видове употреба при грозде според добрите селскостопански практики в Съюза (5).

(15) Въз основа на обоснованите становища и на заключението на Органа и като се вземат под внимание факторите, които са от значение за разглеждания въпрос, се счита, че съответните изменения на МДГОВ отговарят на изискванията на член 14, параграф 2 от Регламент (ЕО) № 396/2005.

(16) Поради това Регламент (ЕО) № 396/2005 следва да бъде съответно изменен.

(17) Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

ПРИЕ НАСТОЯЩИЯ РЕГЛАМЕНТ:

Член 1 Приложения II и III към Регламент (ЕО) № 396/2005 се изменят в съответствие с приложението към настоящия регламент.

Член 2 Настоящият регламент влиза в сила на двадесетия ден след деня на публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави членки. Съставено в Брюксел на 20 юни 2019 година. За Комисията Председател Jean-Claude JUNCKER

(1) ОВ L 70, 16.3.2005 г., стр. 1.

(2) Научните доклади на ЕОБХ са на разположение на следния уебсайт: http://www.efsa.europa.eu:

Reasoned opinion on the modification of the existing maximum residue levels for aminopyralid in certain cereals (Обосновано становище относно изменението на съществуващите максимално допустими граници на остатъчни вещества от аминопиралид в някои зърнени култури). EFSA Journal (Бюлетин на ЕОБХ), 2019; 17(1):5534.

Reasoned opinion on the modification of the existing maximum residue level for captan in cranberries (Обосновано становище относно изменението на съществуващата максимално допустима граница на остатъчни вещества от каптан в боровинки). EFSA Journal (Бюлетин на ЕОБХ), 2018; 16(12):5499.

Reasoned opinion on the modification of the existing maximum residue level for captan in hops (Обосновано становище относно изменението на съществуващата максимално допустима граница на остатъчни вещества от каптан в хмел). EFSA Journal (Бюлетин на ЕОБХ), 2018; 16(12):5498.

Reasoned opinion on the evaluation of confirmatory data following the Article 12 MRL review for cyazofamid (Обосновано становище относно оценката на потвърждаващите данни, представени след прегледа по член 12 на МДГОВ за циазофамид). EFSA Journal (Бюлетин на ЕОБХ), 2018; 16(11):5487.

Reasoned opinion on the evaluation of confirmatory data following the Article 12 MRL review for kresoxim-methyl (Обосновано становище относно оценката на потвърждаващите данни, представени след прегледа по член 12 на МДГОВ за крезоксим-метил). EFSA Journal (Бюлетин на ЕОБХ), 2018; 16(11):5471.

Reasoned opinion on the modification of the existing maximum residue levels for lambda-cyhalothrin in celeries, fennel and rice (Обосновано становище относно изменението на съществуващите максимално допустими граници на остатъчни вещества от ламбда-цихалотрин в целина, резене и ориз). EFSA Journal (Бюлетин на ЕОБХ), 2019; 17(1):5546.

Reasoned opinion on the modification of the existing maximum residue levels for mandipropamid in various crops (Обосновано становище относно изменението на съществуващите максимално допустими граници на остатъчни вещества от мандипропамид в различни култури). EFSA Journal (Бюлетин на ЕОБХ), 2019; 17(2):5599.

Reasoned opinion on the setting of an import tolerance for mandipropamid in cocoa beans (Обосновано становище за определяне на допустими за целите на вноса стойности за мандипропамид в какао на зърна). EFSA Journal (Бюлетин на ЕОБХ), 2018; 16(11):5491.

Reasoned opinion on the modification of the existing maximum residue levels for pyraclostrobin in soyabean (Обосновано становище относно изменението на съществуващите максимално допустими граници на остатъчни вещества от пираклостробин в соя). EFSA Journal (Бюлетин на ЕОБХ), 2018; 16(11):5466.

Reasoned opinion on the modification of the existing maximum residue levels and setting of import tolerances for pyraclostrobin in various crops (Обосновано становище относно изменението на съществуващите максимално допустими граници на остатъчни вещества и определяне на допустими за целите на вноса стойности за пираклостробин в различни култури). EFSA Journal (Бюлетин на ЕОБХ), 2018; 16(11):5488.

Reasoned opinion on the setting of an import tolerance for pyraclostrobin in rice (Обосновано становище за определяне на допустими за целите на вноса стойности за пираклостробин в ориз). EFSA Journal (Бюлетин на ЕОБХ), 2018; 16(11):5483.

Reasoned opinion on the evaluation of confirmatory data following the Article 12 MRL review for cyazofamid (Обосновано становище относно оценката на потвърждаващите данни, представени след прегледа по член 12 на МДГОВ за пираклостробин). EFSA Journal (Бюлетин на ЕОБХ), 2018; 16(11):5472.

Reasoned opinion on the setting of an import tolerance for mandipropamid in cocoa beans (Обосновано становище за определяне на допустими за целите на вноса стойности за спиромезифен в кафе на зърна). EFSA Journal (Бюлетин на ЕОБХ), 2019; 17(1):5558.

Reasoned opinion on the modification of the existing maximum residue levels for spirotetramat in various crops (Обосновано становище относно изменението на съществуващите максимално допустими граници на остатъчни вещества от спиротетрамат в различни култури). EFSA Journal (Бюлетин на ЕОБХ), 2019; 17(1):5589.

Reasoned opinion on the setting of import tolerances for teflubenzuron in grapefruits, mandarins and broccoli (Обосновано становище за определяне на допустими за целите на вноса стойности за тефлубензурон в грейпфрути, мандарини и броколи). EFSA Journal (Бюлетин на ЕОБХ), 2018; 16(11):5474.

Reasoned opinion on the modification of the existing maximum residue levels for tetraconazole in kaki/Japanese persimmon, linseeds and poppy seeds (Обосновано становище относно изменението на съществуващите максимално допустими граници на остатъчни вещества от тетраконазол в райска ябълка, ленено семе и маково семе). EFSA Journal (Бюлетин на ЕОБХ), 2019; 17(1):5577.

(3) Revision of the review of the existing maximum residue levels for the active substance lambda-cyhalothrin (Преразглеждане на прегледа на съществуващите максимално допустими граници на остатъчни вещества от активното вещество ламбда-цихалотрин). EFSA Journal (Бюлетин на ЕОБХ), 2015;13(12):4324.

(4) Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).

(5) Conclusion on the peer review of the pesticide risk assessment of the active substance flutianil (Заключение относно партньорския преглед на оценката на риска от употребата на активното вещество флутианил като пестицид). EFSA Journal (Бюлетин на ЕОБХ), 2014, 12(8):3805.